kardosdrur/scandi-wiki huggingface dataset:
Windows Movie Maker

Windows Movie Maker var et enkelt program til videoredigering. Det indgik i operativsystemet Microsoft Windows fra versionen Windows ME (udkom i år 2000) til og med versionen Windows Vista.

I Windows 7 udvikledes efterfølgeren under navnet Windows Live Movie Maker, som udkom i 2009.

Udviklingen af Windows Live Movie Maker standsede i 2011, og i januar 2017 fjernede Microsoft muligheden for at hente programmet fra deres hjemmeside. Programmet er i Windows 10 blevet erstattet med Windows Story Remix, som er en del af Windows Photos app'en.

Movie Maker og Live Movie Maker kunne bruges til at overføre lyd og video fra et digitalt videokamera til PC'en. Dette video/audio kunne derefter klippes sammen med andre videoer fra andre steder og derefter kunne man indsætte tekst og stillbilleder i videoen på et storyboard.

Versioner

Se også 
 Sammenligning af videoredigeringssoftware

Kilder 

Videoredigering
Multimedieprogrammer til Windows
American Buffalo

American Buffalo er et skuespil fra 1975 af den amerikanske dramatiker David Mamet.

Handlingen
American Buffalo er en sort svindlerkomedie om småhustlerne Don og Teach, der sammen med Dons håndlanger Bob, planlægger at stjæle en sjælden amerikansk mønt med bøffelmotiv tilbage fra en møntsamler, der har fundet den lidt for billigt i en rodekasse i Dons marskandiserbutik. Men udsigten til den store gevinst sætter venskaberne på prøve, og snart ved ingen af dem, hvem de kan stole på, og hvem der egentlig snyder hvem.

Urpremiere
American Buffalo havde urpremiere på Goodman Theatre i Chicago d. 23. november 1975. Forestillingen blev instrueret af Gregory Mosher. 

Rollebesætningen:
Bernard Erhard i rollen som Teach
J.J. Johnston i rollen som Don
William H. Macy  i rollen som Bob

Danske opsætninger
American Buffalo havde danmarkspremiere d. 25. september 1977 på Bristol Music Centers Teater i København. Det var samtidigt stykkets europæiske premiere. Forestillingen blev instrueret af Lily Weiding. Skuespillet var oversat af Mogens Lyhne-Christensen.

Rollebesætningen:
Morten Grunwald i rollen som Teach
Ove Sprogøe i rollen som Don 
Esper Hagen i rollen som Bob 

Den 3. april 2002 havde American Buffalo premiere på Entré Scenen i Århus. Forestillingen var produceret af teatergruppen Von Baden. For instruktionen stod Morten Lundgaard. Skuespillet var oversat af Henrik Vestergaard. 

Rollebesætningen:
Frederik Meldal Nørgaard i rollen som Doktor (Teach)
Henrik Vestergaard  i rollen som Lasse (Don) 
Anders Brink Madsen i rollen som Kalle (Bob)

Filmatisering
American Buffalo blev filmatiseret i 1996 med bl.a. Dennis Franz (Don) og Dustin Hoffman (Teach).

Skuespil som er oversat til dansk
Skuespil fra USA
Skuespil fra 1975
Diabolical Age

Diabolical Age er det tredje studiealbum fra det norske black metal-band Ragnarok. Det er det sidste album med Thyme som vokalist. Arcturus-guitaristen Knut Magne Valle var lydtekniker på albummet.

Spor 
 "It's War" – 07:16
 "Nocturnal Sphere" – 08:28
 "Diabolical Age" – 07:07
 "Certain Death" – 05:16
 "The Heart of Satan" – 05:28
 "Devestated Christ" – 08:32	
 "The Key Is Turned for the 7th Time" – 06:13
 "Postludium" – 05:55

Fodnoter 

Black metal-album
Album fra 2000
Ragnarok-album
Dronninglund Kirke

Dronninglund Kirke er en kirke i Dronninglund Sogn, der ligger i Brønderslev Kommune.

Dronninglund Kirke er bygget et sted mellem 1160 og 1200. Den ældste del af kirken blev opført som klosterkirke for Hundslund nonnekloster, der ved reformationen kom under kronen og ved Dronning Charlotte Amalies overtagelse af Hundslund kloster, skiftede kloster og kirke navn til henholdsvis Dronninglund Slot og Kirke. Nonnerne på klosteret tilhørte benediktinerordenen. Kirken er indviet til Skt. Clemens.

Dronninglund Kirke er udvidet to gange. De to sideskibe er tilføjet i sidste halvdel af 1400-tallet, og den østlige fløj med alteret er bygget under Hans Johansen Lindenov med gravkammer under alteret. Kirken indeholder den ældste danske afbildning af en vindmølle i et kalkmaleri dateret til 1513-1523. Det meste af kirkens nuværende inventar skyldes Prinsesse Sophie Hedevig, der ejede Dronninglund slot fra 1716-1729

Eksterne kilder og henvisninger 

 Dronninglund Kirke  hos KortTilKirken.dk
 Dronninglund Kirkes hjemmeside 
 Danmarks Kirkehistories artikel om Dronninglund Kirke 

Kirker i Brønderslev Kommune
Kirker i Aalborg Stift
Kirker i Hjørring Amt
Kirke
Windows Media Video

Windows Media Video (WMV) er en fælles betegnelse for en række komprimerede video filformater. Disse formater kan bestå af flere forskellige proprietære codecs, alle udviklet af Microsoft. WMV er fællesbetegnelsen for alle de forskellige videocodecs som ofte pakkes sammen med WMA lyd i en ASF-container. Ofte når folk taler om en WMV-fil vil det dog omfatte hele filen, da filendelsen .wmv bruges for videoer med lyd pakket i ASF-containere. Det er dog lidt forkert da man kunne tro at de talte om videocodecet som også går under betegnelsen "WMV".

Det originale codec, kendt som WMV, var originalt designet som et internetstreaming format, i konkurrence med RealVideo. Gennem standardisering hos Society of Motion Picture and Television Engineers (SMPTE), er WMV codecet VC-1 (en af de nyeste WMV videocodecs) nu blevet et officielt codec til HD DVD og Blu-ray skiver.

WMV video kan også pakkes i AVI eller Matroska containere.

Henvisninger 

Video codecs
Vadvetjåkka Nationalpark

Vadvetjåkka nationalpark, (nordsamisk Vádvečohkka), er en nationalpark der ligger nordvest for Torneträsk ved grænsen til Norge i Kiruna kommun i Lapland i Sverige. Nationalparkens areal er på 2.630 hektar, med birkeskove, gletsjere, moser, søer og bjerge.
Vadvetjåkka er Sveriges nordligste nationalpark og blev oprettet i 1920, for at bevare et højnordiskt bjerglandskab i sin naturlige tilstand. 

På nyere kort staves nationalparkens navn med nordsamisk ortografi – Vádvečohkka.

Geografi 
Vadvetjåkka nationalpark er opkaldt efter bjergryggen som dominerer topografien i området.
Nationalparken omfatter bjergryggen, de nord-sydgående dale  på begge sider af denne, samt det deltaland som ligger nedenfor bjergets sydlige ende.

Vadvetjåkka er svært tilgængelig; Nationalparken kan nås via en opstigning fra Pålnoviken ved Torneträsk, hvortil der går regulære bådture fra Björkliden eller Abisko. Enklest er det dog at tage udgangspunkt fra E 10 ved Låktatjåkka station – hvorfra der går en 12 kilometer sti frem til nationalparken.

Vadvetjåkkas bjerggrund består hovedsageligt af let forvitret kalksten som viser sig som store strøg langs bjergryggens sider. I kalkstensstrøgene  findes nogle af Sveriges største karstgrotter, den dybeste på 155 meter.

Klima 
Den geografiske beliggenhed nær Atlanten påvirker nationalparkens klima. Himlen er oftest overskyet, og der kommer meget nedbør. Mange snedriver smelter heller ikke bort om sommeren, hvilket har gjort Vadvetjåkka til landets lavest bjerg med isbræer. Normalet findes disse i Sverige i højder over 1.600 moh. men på grund af det havnære klima har de kunnet vokse til på Vadvetjåkka som kun når en højde på 1.248 moh.

Eksterne kilder og henvisninger 
Naturvårdsverket: Vadvetjåkka
Norrbottensfjällens webbplats: Vadvetjåkka nationalpark 

Nationalparker i Sverige
Lappland
Naturbeskyttelse i Sverige
Eugen Jørgensen

Alexander Eugène (Eugen) Vincent Jørgensen (13. maj 1858 i Frederikssund – 11. september 1910 i København) var en dansk arkitekt.

Karriere 
Eugen Jørgensen blev født 1858 som søn af by- og herredsfuldmægtig, løjtnant, senere prokurator Christian Erhard Jørgensen (Veng) og Eugénie Françoise Eva Vincent. Han blev student 1875, tog filosofikum året efter og kom i murerlære. Han dimitterede fra C.V. Nielsens tegneskole og gik på Kunstakademiets Arkitektskole juli 1877 – juni 1884. Han vandt Neuhausens Præmie 1889 og fik Akademiets stipendium 1898. 

Han var borgerrepræsentant i København 1904-10, medlem af bestyrelsen for Tegne- og Kunstindustriskolen for Kvinder 1907-10 og redaktør af tidsskriftet Architekten 1898-1905. 

Eugen Jørgensen var en typisk elev af Hans J. Holm. Det arbejde, der regnes for hans bedste, Ride- og Beslagskolen (nedrevet), viser, hvad han har lært af denne. Senere fulgte Jørgensen tidens andre strømninger som palæstil og Nyrop-tidens friere formsprog og friere behandling af det stoflige. I arbejder som Strandboulevarden 35 og karréerne i Christian IX's Gade-kvarteret (med relief af Rudolph Tegner) søgte han at skabe noget malerisk, festligt og afvekslende.

Eugen Jørgensen blev gift 27. september 1887 i København med Camilla Maria Permin (3. oktober 1858 i København – 27. januar 1940 i Ordrup), datter af vinhandler Carl Andreas Permin og Jensine Eline Camilla Møller. Han er begravet på Assistens Kirkegård.

Udstillinger
Han udstillede værker på Charlottenborg Forårsudstilling 1886, 1889, 1893, 1899, 1901, 1903, 1907 og 1910 og deltog i Verdensudstillingen i Paris 1900 og i Raadhusudstillingen i København 1901.

Værker 

København:
 Ride- og Beslagskolen på Kong Georgs Vej/Nordre Fasanvej 122, Frederiksberg (1890-91, nedrevet)
 Østerfælled Kaserne, Østerbrogade (1896-98, under ledelse af ingeniørkaptajn Bierring, delvist nedrevet og ombygget 1993-95)
 Østerbrogade 84 (1898-1900)
 Kong Georgs Vej/Kronprinsesse Sophies Vej, Frederiksberg (1900)
 Hjørneejendom Strandboulevarden 35 (1902-03, fredet)
 Edvard Brandes' villa, Olof Palmes Gade 8, opr. Skjoldsgade (1902-03)
 Boligbebyggelse Frederik VI's Allé 1-11, 2-14, Frederiksberg (1905)
 Karréer i Christian IX's Gade-kvarteret (1906-10, Ny Østergade/Christian IX's Gade, relief af Rudolph Tegner, præmieret)
Desuden:
 Ringsted Børs (1897-98)
 Villa Ejstrup, Hveensvej, Vedbæk (1903-04)

Konkurrencer 
 Odense Landmandsforsamling (1899)
 Mindesmærke for Slaget på Reden (1899)
 Sporvejsmaster (1899, sammen med maleren Knud Larsen, præmieret)
 Bebyggelse af grund på Rådhuspladsen, Bristol (1901)
 Grønningens bebyggelse (1906, præmieret)
 Kastelsparken og Fælledernes bebyggelse (sammen med Einar Ambt)
 Pengesedler

Skriftlige arbejder 
 Viser, 1910
 Arkikler i Architekten

Kilder 
 Weilbachs Kunstnerleksikon 1947 og 1994
 

Arkitekter fra Danmark
Personer fra København
Danskere i 1800-tallet
Danskere i 1900-tallet
Nationalromantiske arkitekter
Personer fra Frederikssund
Historicistiske arkitekter
Medlemmer af Københavns Borgerrepræsentation i 1900-tallet
Personer i Kraks Blå Bog (afdøde)
Modtagere af De Neuhausenske Præmier
Redaktører fra Danmark
Les Lanciers

Les Lanciers er en fransk-britisk selskabsdans som var populær i Europa i midten af 1800-tallet, men som i dag kun danses i Danmark, særligt på gymnasier og andre uddannelsesinstitutioner i forbindelse med fester, herunder den årlige gallafest. Dansen udføres i kvadriller af fire par, fire herrer og fire damer, og består af fem ture (afdelinger).

Historie 
Les Lanciers stammer oprindeligt fra Storbritannien, hvor den blev kaldt The Lancers' Quadrilles (Lansebærernes Kvadrille). Dansen blev udviklet af John Duval i 1817, og blev meget populær i 1820'ernes England i forskellige former. En af disse udgaver blev udviklet af Joseph Hart. Harts version nåede i 1850'erne Paris, hvor den i øvrigt ukendte komponist Joseph Meykiechel (1832-1892)  under navnet J. Mikel komponerede nye melodier til dansen.

I 1860'erne nåede Harts version med Mikels melodier, Troisième quadrille des lanciers, til Danmark under navnet 'Les Lanciers', hvor dansen hurtigt blev populær i de højere sociale lag. August Bournonville gav privattimer i dansen og musikforlaget Wilhelm Hansen udgav noderne til Mikels musik, arrangeret for klaver. Herfra blev dansen udbredt til en række danseskoler, hvilket var med til at danne grobund for dens særstatus i Danmark. I begyndelsen af det 20. århundrede bredte den sig til højskoler og i folkedans-miljøer over hele landet. Og efterhånden er det så blevet en tradition på gymnasier og læreanstalter som årlig tradition, samtidig med at den stadig danses på hoffet. Traditionen blev afbrudt mange steder i 1970'erne, men vandt igen frem i 1980'erne, og er i dag meget udbredt.

Dansen var oprindeligt et udstyrsstykke med hjelme, faner og lanser. Der er en del eksercits i dansen, som det høres på musikken; navnlig i den store femte tur høres lansenérerne næsten komme ridende og deres løftede lanser fornemmes. Endvidere skal der marcheres taktfast i dansen. Herremøllen i 5. tur er en dansk tilføjelse.

Opbygning 
Les Lanciers består af fem ture:
 1. La Dorset
 2. La Victoria - Komplimentturen
 3. Les Moulinets - Damemøllen
 4. Les Visites - Visitturen
 5. Les Lanciers - Herremøllen

Referencer

Kilder 
 Les Lanciers i Den Store Danske, Gyldendal
 Les Lanciers på Spillemandsdansen.dk 
 Derfor danser vi Lanciers. Videnskab.dk
  - indeholder klavernoden til den sædvanligt anvendte musik.
 "SKA' VI DANSE LANCIERS" af Claus Jørgensen. Edition Wilhelm Hansen 1980.
 "LANCIERSBOGEN". Dansebeskrivelser. Dansens historie. Noder. Af Claus Jørgensen. Bogans Forlag 1996.
 "Lær at danse lancier – trin for trin til musik" af Jesper Asmussen.
 "Langsje på hjemmet". Bornholmske viser med Henning og Ann-Cathrin Larsen. Cd'en Mit land, min ø. HL 2002/1

Danse
Selskabsdans
Hellighedsbevægelsen

Hellighedsbevægelsen indenfor Kristendommen består af personer, der tror på, og giver udtryk for, læren om, at menneskets kødelige natur kan renses gennem tro, og ved Helligåndens kraft, hvis man har fået sine synder tilgivet, gennem troen på Jesus.  Fordelene heraf inkluderer åndelig kraft og en evne til at bibeholde renhed i hjertet (dvs. tanker og motiver, der ikke er korrumperede af synden). Dette dogme henvises der typisk til, i Hellighedskirker, som "fuld helliggørelse", skønt den tidligere var kendt som "Kristen perfektion."

Kristendom
Ashley Long

Ashley Long (født 6. august 1979 i London, England, Storbritannien) er en britisk pornoskuespiller.

Priser 
 2003 XRCO Award – Best Single Performance, Actress for Compulsion 
 2004 AVN Award – Best Couples Sex Scene, Film – Compulsion
 2004 AVN Award – Best Group Sex Scene, Video – Back 2 Evil

Referencer

Eksterne henvisninger 

 Interview at DVD Empire
 

Skuespillere fra England
Pornomodeller fra England
Amaury Bischoff

Amaury Bischoff (født 31. marts 1987 i Colmar, Frankrig) er en fransk/portugisisk fodboldspiller, der spiller som midtbanespiller i tyske Hansa Rostock. Han har spillet for klubben siden 2017. Tidligere har han optrådt for blandt andet Werder Bremen og engelske Arsenal F.C.

Klubkarriere

Werder Bremen 
Bischoffs første klub som seniorspiller var tyske Werder Bremen, hvor han dog hovedsageligt spillede på klubbens reservehold. Den 14. marts 2007 fik sin eneste optræden for klubbens førstehold, en UEFA Cup-kamp mod spanske Celta Vigo. Selvom klubben tilbød ham en kontraktforlængelse valgte han i sommeren 2008 at skifte til den engelske Premier League-klub Arsenal F.C.

Arsenal F.C. 
Bischoff startede officielt i Arsenal den 30. juli 2008. Han debuterede for klubben den 11. november samme år i en Carling Cup-kamp mod Wigan Athletic, og spillede måneden efter igen i samme turnering mod Burnley F.C. På trods af at han har siddet på bænken i kampe i de større turneringer, blev de to Carling Cup-kampe fortsat Bischoffs eneste optrædener på London-klubbens førstehold.

Académica 
I 2009 solgte Arsenal Bischoff til portugisiske Académica. Herfra har han også været udlejet til CD Aves.

Landshold 
Bischoff, der er søn af en portugisisk mor og en fransk far, havde mulighed for at spille på begge landshold. Han spillede på det franske U-18-landshold, inden han skiftede til Portugal, som han siden har repræsenteret på både U-19 og U-21-niveau.

Eksterne henvisninger 

Fodboldspillere fra Frankrig
Fodboldspillere fra Portugal
Fodboldspillere fra Werder Bremen
Fodboldspillere fra Arsenal F.C.
Fodboldspillere fra FC Hansa Rostock
Personer fra Colmar
Francis Coquelin

Francis Coquelin (født 13. maj 1991 i Laval, Frankrig) er en fransk fodboldspiller, der spiller som midtbanespiller hos den spanske klub Villarreal CF. Han kom til Arsenal i 2008 fra Stade Laval i sit hjemland, som han dog kun repræsenterede på ungdomsniveau.

Klubkarriere 
Efter at have spillet sine ungdomsår hos Stade Laval skiftede Coquelin til Arsenal i sommeren 2008. Hans første kamp for klubbens førstehold kom den 23. september 2008 i en Carling Cup-kamp mod Sheffield United.

I sommeren 2010 skiftede han, på lejekontrakt, til FC Lorient og spillede i Ligue 1 indtil sæsonafslutning 2011. Han optrådte 24 gange og scorede et enkelt mål i sejren over Stade Rennais F.C.

I sommeren 2011 kom han tilbage til Arsenal, og spillede sin Premier League debut mod Manchester United d. 28 August 2011 på Old Trafford En kamp Arsenal tabte 8-2. Han fik forlænget sin kontrakt d. 25. oktober 2012. D. 6 december 2011 fik Coquelin sin UEFA Champions League debut mod Olympiakos på udebane, en kamp som Arsenal tabte med 3-1.

I sæsonen 2012-2013 skiftede Coquelin trøjenummer fra 39 til 22. Hans første opræden i sæsonen var 6-1 sejren hjemme over Southampton.

I 2013-2014 sæsonen blev han lejet ud til SC Freiburg.

3. november 2014 blev Coquelin udlejet til Charlton, men blev hurtigt kaldt tilbage igen (14. december 2014), da Arsenal havde brug for hans assistance på midtbanen, grundet skadeskrise. Den følgende dag (15. december 2014) blev han indskiftet i 4-1 sejren over Newcastle. 28. december 2014 blev Coquelin valgt i startopstillingen mod West Ham. Arsenal vandt 4-1 og Coquelins præstationer cementerede hans plads blandt de startende 11. D. 30. maj 2015 startede han inde i FA Cup Finalen 2015 på Wembley Stadium mod Aston Villa, og var med alle 90 minutter hvor Arsenal vandt 4-0.

Eksterne henvisninger 

 Spillerprofil på arsenal.com

Noter 

Fodboldspillere fra Frankrig
Fodboldspillere fra Arsenal F.C.
Fodboldspillere fra FC Lorient
Fodboldspillere fra SC Freiburg
Kieran Gibbs

Kieran James Ricardo Gibbs (født 26. september 1989 i London, England) er en engelsk fodboldspiller, der spiller som forsvarsspiller i den engelske Premier League-klub West Bromwich.

Klubkarriere 
Gibbs har, kun afbrudt af et lejeophold hos Championship-klubben Norwich City i 2008, spillet hele sin seniorkarriere hos Arsenal F.C., Udlejningen til Norwich var en beslutning manager Arsène Wenger traf, med det formål af give Gibbs førsteholdserfaring. Under lejemålet spillede han syv kampe.

Efter sin hjemkomst til Arsenal har Gibbs fået mere spilletid for "The Gunners". Han bliver stadig fortrinsvis brugt på reserveholdet, men har fået flere kampe i ligacuppen. Desuden fik han den 10. december 2008 debut i Champions League i en udekamp mod portugisiske Porto. Hans ilddåb kom dog i Nord-London derbyet mod arvefjenderne Tottenham den 8. februar 2009, hvor han fik sin Premier League-debut som indskifter for Gaël Clichy.

Gibbs startede den første hjemmekamp i 2009–10 sæsonen i 4-1 sejren over Portsmouth på grund af skade til førstevalgs venstrebacken Clichy. Han fortsatte de næste par uger som den foretrukne venstre back, men pådrog sig en skade under Arsenals 2-0 sejr i Champions League over Standard Liège, der holdt ham ude resten af sæsonen. Siden har han udviklet sig til en regulær førsteholdsspiller og satte prikken over i'et ved at score en fantastisk helflugter i F.A. Cuppen mod Swansea.

Landsholdskarriere 
Gibbs har (pr. april 2018) spillet ti kampe for Englands landshold. Den 11. august 2010 fik Gibbs sin debut imod  i en venskabskamp.
Gibbs har spillet flere kampe for de engelske ungdomslandshold, som han har repræsenteret på både U-19, U-20 og U-21-niveau. For U-21 landsholdet er Gibbs blevet brugt længere oppe ad banen, som en venstresidet midtbanespiller/winger, hvor han også spillede tidligere i karrieren.

Titler 
FA Cup
 2014 med Arsenal F.C.

Community Shield
 2014 med Arsenal F.C.

Karrierestatistik

Fodnoter

Eksterne henvisninger 

Fodboldspillere fra England
Fodboldspillere fra Arsenal F.C.
Fodboldspillere fra Norwich City F.C.
Personer fra London
Mark Randall

Mark Leonard Randall (født 28. september 1989 i Milton Keynes, England) er en engelsk fodboldspiller, som spiller som midtbanespiller for Crawley Town.

Klubkarriere 
Randall har tidligere spillet i Arsenal. Han fik sin førsteholdsdebut den 24. oktober 2006 i en Carling Cup-kamp mod West Bromwich Albion. Under udlejningen til Burnley spillede han 10 førsteholdskampe, mens det blev til 18 kampe hos MK Dons.

Landshold 
Randall har spillet flere kampe for de engelske ungdomslandshold, som han har repræsenteret på både U-17 og U-18-niveau.

Eksterne henvisninger 

Fodboldspillere fra England
Fodboldspillere fra Arsenal F.C.
Fodboldspillere fra Burnley F.C.
Fodboldspillere fra Milton Keynes Dons F.C.
Fodboldspillere fra Chesterfield F.C.
Personer fra Milton Keynes
Poul Christian Schindler

Poul Christian Schindler (o. 1648 i København – oktober 1740) var en dansk musiker og komponist af musikken til den første egentlige opera i Danmark, som blev opført på Christian 5.s fødselsdag 15. april 1689.

Liv og gerning 
Schindler var en søn af kongelig glasskærer Poul Schindler og blev født i København. Han blev 1670 ansat som "Viol de gambist" i det kongelige kapel og kaldes senere kammermusikus. Musikken til den første her i landet opførte egentlige opera, Der vereinigte Götterstreit, var komponeret af Schindler til tekst af slesvigeren P.A. Burchard. Opførelsen fandt sted på kongens fødselsdag 15. april 1689 på et lille teater, som var blevet bygget ved Sophie Amalienborg i denne anledning. Under gentageisen af forestillingen den 19. samme måned gik der ulykkeligvis ild i et af de transparenter, der var anbragt på siderne af den med grønt og blomster dekorerede tilskuerplads. I et nu var salen omspændt af flammer, og mange mennesker omkom, deriblandt Schindlers hustru og ældste datter.

Da Schindler begyndte at blive til års, ansøgte han kongen om at "befri ham fra Musikken" og tillægge ham en anden tjeneste, hvorefter han i 1706 indtrådte af kapellet og fik ansættelse som sølvpop.

Han levede endnu længe efter den tid og afgik ved døden af et slagtilfælde i oktober 1740, 92 år gammel. Han var gift to gange.

Noter

Litteratur 
 Louis Bobé: Operahusets Brand paa Amalienborg 19. Apr. 1689; København 1889  (genudgivet af Wormianum 1998) s. 17ff.
 P. Hansen: Den danske Skueplads I, 66 f.
 Vilhelm Carl Ravn: "Schindler, Poul Christian" (i: Dansk Biografisk Lexikon, 1. udgave, bind XV; Kjøbenhavn 1901; s. 143-144)
 Vierteljahrsschrift für Musikwissenschaft 1892, s. 502.

Violinister fra Danmark
Komponister fra Danmark
Danskere i 1600-tallet
Danskere i 1700-tallet
Kongelige kapelmusici fra Danmark
Personer i Dansk Biografisk Leksikon
Kongelige kammermusici fra Danmark
The Cult is Alive

The Cult is Alive er det ellevte studiealbum fra det norske black metal-band Darkthrone. Det blev udgivet i 2006 og viser et større skift i bandets musikalske stil, da det indarbejder en tydelig inspiration fra punk og crust punk.

Spor
"The Cult of Goliath" – 4:02
"Too Old Too Cold" – 3:04
"Atomic Coming" – 4:51
"Graveyard Slut" – 4:04
"Underdogs and Overlords" – 4:02
"Whisky Funeral" – 3:59
"De underjordiske" – 3:14
"Tyster på Gud" – 3:09
"Shut Up" – 4:46
"Forebyggende krig" – 3:41

Darkthrone-album
Album fra 2006
NWOBHM (ep)

NWOBHM er en ep fra det norske black metal-band Darkthrone, udgivet i sommeren 2007 som en forsmag på albummet F.O.A.D.. "NWOBHM" henviser normalt til New Wave of British Heavy Metal, men står i dette tilfælde for "New Wave of Black Heavy Metal". Cd-udgaven indeholder fire spor, mens 7"-vinyludgaven kun indeholder to.

Spor 
 "Wisdom of the Dead" – 4:06
 "Canadian Metal" – 4:39
 "Hedninger Fra Helvete" – 5:12
 "Bad Attitude" – 1:47 (Testors cover)

Spor på 7" 
 "Hedninger Fra Helvete" – 5:12
 "Canadian Metal" – 4:39

Album fra 2007
Darkthrone-album
Chin

Chin er en delstat i det vestlige Burma på 36.020 km². Hovedstaden er Hakha.
	
Chin er en bjergrig region med mange naturlige vandløb og bjergkæder, der løber fra nord til syd. Mount Victoria, eller Mount Khawnusoum, 3200 meter høj, er den højeste top i Chin.

Manipura River løber gennem den nordlige område. Længste vandfald i Chin er Bungtlavandfaldet i Matupi.

Der bor i dag ca. 1200 fra Chin i Danmark. De er næsten alle kommet til Danmark som FN kvoteflygtninge.

Burma
Delstater